b'\n_START_ARTICLE_\nSkriptoriumas\n_START_PARAGRAPH_\nSkriptoriumas (lot. scriptorium)\xc2\xa0\xe2\x80\x93 v\xc4\x97lyvojoje antikoje atsiradusi, da\xc5\xbeniausiai vienuolynuose esanti patalpa, kurioje ranka perra\xc5\xa1in\xc4\x97ti religiniai, o i\xc5\xa1 dalies ir pasaulietiniai tekstai. Skriptoriumuose dirbdavo skriptoriai (perra\xc5\xa1in\xc4\x97tojai, ra\xc5\xa1tininkai)._NEWLINE_Kadangi ra\xc5\xa1tij\xc4\x85 daugiausiai platino Ba\xc5\xbeny\xc4\x8dios atstovai, daugelyje vienuolyn\xc5\xb3 skriptoriumas buvo i\xc5\xa1 anksto numatyta vienuolyno pastat\xc5\xb3 dalis. Vienuolyn\xc5\xb3 skriptoriumai, ypa\xc4\x8d ankstyvaisiais viduram\xc5\xbeiais, dirbo prakti\xc5\xa1kai tik paties vienuolyno poreikiams tenkinti. Antikos laikotarpiu egzistavo vie\xc5\xa1osios bibliotekos, tuo tarpu skriptoriumai visuomenei nebuvo prieinami arba prieinami tik su dideliais apribojimais. XIV\xe2\x80\x93XV a. atsirado ir paplito pasaulietin\xc4\x97s perra\xc5\xa1in\xc4\x97toj\xc5\xb3 dirbtuv\xc4\x97s, kurios atsirado kaip atsakas \xc4\xaf augan\xc4\x8di\xc4\x85 knyg\xc5\xb3 paklaus\xc4\x85.'